După plecarea lui Liviu Dragnea de la Curtea Supremă, gunoierii au mult de lucru. Simpatizanţii preşedintelui PSD au abandonat pe trotuare recuzita folosită pentru a-şi arăta susţinerea şi o grămadă de gunoaie.

Maria Moiş, jurnalist Digi24: O pancartă pe care scrie „Romania, nu-ți devora patrioții”, pungi de hârtie, de plastic, sticle, inclusiv mâncare, toate au fost lăsate în fața IICJ de susținătorii care au venit pentru Liviu Dragnea.

Înalta Curte de Casaţie şi Justiţie a amânat pentru 20 mai dosarul angajărilor fictive de la Protecţia Copilului Teleorman. Liviu Dragnea a plecat de la ICCJ, fără a face declaraţii, fiind flancat de jandarmi. El a fost huiduit şi aclamat de oamenii veniţi la sediul înstanţei supreme.